Nora Brockstedt

Nora Riis (tidligere gift Brockstedt; pikenavn Berg; 1923–2015) var en norsk artist som «ga ut 150 singler og ep-plater i Norge og Sverige».

Hun ble innlemmet i Rockheim Hall of Fame i 2013, sammen med Lillebjørn Nilsen og Anne Grete Preus.

 Artistliv 
Nora Berg debuterte på Chat Noir 20. juli 1944 i Harmony Duo der hun sang sammen med Oddvar Sørensen (senere Sanne). De hadde da spilt sammen siden 1943 og hadde opptrådt blant annet på Kongsberg og i Trondheim.Aftenposten 19. juli 1944, side 3

Brockstedt platedebuterte 21. februar 1945 sammen med Oddvar Sanne, som Harmony Duo, med Kristian Haugers orkester. De sang inn «Kanskje engang tilbake den kommer» / «Enn en gang skal fuglene synge». Hun var medlem av en vokalkvintett som spilte inn 78-platen Love in Bloom / Gotta Be This or That med Pete Browns orkester i 1946.Norwegian Jazz Discography 1905-1998 i Nasjonalbiblioteket

I 1951 platedebuterte The Monn Keys, som da besto av Brockstedt, Per Asplin, Oddvar Sanne, Fredrik Conradi og Sølvi Wang.  Egil Monn-Iversen hadde den musikalske ledelsen. Arne Bendiksen ble medlem da Conradi sluttet i kvintetten tre år senere.The Monn Keys  på Rockipedia

«Du, du, du» kom ut i 1953 og ble hennes første plate som soloartist. Seinere opptrådte hun med Thore Ehrlings orkester i Sverige. «Tango for to» var hennes første låtsamarbeide med Alf Prøysen, og det samarbeidet fortsatte med andre sanger «som «Klara på Dal» (1957), «Mari du bedåre» (1958) og «Æille så nær som a Ingebjørg» (1962). Hun opptrådte også i musikalen Hu Dagmar, og hun kom ut med «Slipsteinsvæilsen».

Hennes første album i Sverige ble gitt ut i 1959.

I 1960 hadde hun førsteplassen på VG-lista i fem uker på rad (fra uke 6) med «Er du glad i meg ennå, Karl Johan?».Er du glad i meg ennå, Karl Johan vg.no

Nora Brockstedt debuterte for Norge i Eurovision Song Contest i 1960, der hun kom på en fjerdeplass. Hun deltok igjen i 1961.

Noe nytt, fra 1970, var hennes første norske album.

Hun spilte i fjernsynsserien Tøydokke-Anna og i NRKs populære adventskalender fra 1979 Jul i skomakergata der hun spilte Fru Enebær, en torgkone, med egen bod på Lilletorget.Norsk biografisk leksikon snl.no

Hun turnerte for Rikskonsertene på 1980-tallet.Nora Brockstedt er død Bergens Tidende 5. november 2015

I 2004 utkom albumet As Time Goes By. I 2005 fulgte hun opp med julealbumet Christmas Songs og gav i forbindelse med sin 85-årsdag 20. januar 2008 ut albumet Nora – for swingende!. Hennes siste plassering på VG-lista før hun døde kom med «Nora – for swingende - på 38.-plass.

Platemerker som hennes innspillinger originalt ble utgitt på er blant annet Telefunken, Musica og RCA Victor for Nera, men i 1960 skiftet hun selskap til Egil Monn-Iversen A/S og merket Karusell, og seinere også til JazzAvdelingen og Park Grammofon.

 Privatliv 
Hun giftet seg med ekspeditør Einar Brockstedt i 1947. De fikk en sønn. Hun giftet seg andre gang i 1968 med sangtekstforfatteren Arne Riis, som døde i 2009.

Nora Brockstedt døde etter kort tids sykeleie 5. november 2015.

 Priser og utmerkelser 
 Kongens fortjenstmedalje i gull (1996)Nora Brockstedt hos Norsk biografisk leksikonTildelinger av ordener og medaljer, database Kongehuset.no, oppslag 8. november 2015 oppgir "plateartist Nora Brockstedt" 1. juli 1996.
 Juryens hederspris under Spellemannprisen 1974
 Gammleng-prisen som veteran i 1983
 Alf Prøysens Ærespris i 1997
 Norsk Artistforbunds Ærespris i 2002

 Deltakelse i Melodi Grand Prix 
ÅrTittelPlass i MGP Plass i ESC1960«Voi-voi»Nr. 1Nr. 41961«Snu deg om»Nr. 21961«Sommer i Palma»Nr. 1Nr. 71963«Drømmekjolen»Nr. 41963«Solhverv»Nr. 1Sist*1965«Med lokk og lur»Nr. 21965«Bare det aller, aller beste»Nr. 31968«Nysgjerrig-Per»Nr. 21968«Nordlys»Nr. 31977«Mærra hass Ka'l»Nr. 5 i semifinale1977«Springaren»Nr. 6 i semifinale

* Anita Thallaug fremførte den i den internasjonale finalen, hvor den kom på en 13.-plass (sisteplass).

Diskografi
I tillegg til alle singler ga hun ut en rekke LP/CD-album:
Nora sjunger (svensk)  (1959)
Noe Nytt (1970)
Nora synger Prøysen (1971)
I lave sko (1972)
Nora Brockstedt (samleplate) (1972)
Noras jul (1972)
På blåbærtur i Prøysenland (1974)
Nora i Egnerland (1974)
Jul i Skomakergata (med Henki Kolstad) (1980)
Tango för två (samleplate, Sverige) (1986)
Hilsen Nora (1990)
Alf Prøysen tolket av Nora Brockstedt (1993)
Tango for to. 50 innspillinger fra 50 år (samleplate, dobbelt-CD) (1995)
As Time Goes By (2004)
Christmas Songs (2005)
Nora – for swingende! (2008)

 Filmografi 
 1979 Jul i Skomakergata (TV) – Fru Enebær
 1968 Mannen som ikke kunne le
 1967 Olga og Jens (episode i TV-serien Kriminalgåten) - Olga
 1954 Portrettet – Kvinne i Solsund Sangkor (The Monn Keys)
 1953 Brudebuketten
 1952 Det kunne vært deg – Syngende dame

 Se også 
 Nora Brockstedts diskografi
 Eurovision Song Contest 1960
 Eurovision Song Contest 1961

 Referanser 

 Eksterne lenker 


 Fil:Loudspeaker.svg  Lydsnutt med Nora Brockstedt finnes på www.mic.musikkonline.no
 Lenker til tidl. versjoner av nettleksikonet Norsk biografisk leksikon: «Nora Brockstedt» på nettstedet Store norske leksikon



Kategori:Norske jazzvokalister
Kategori:Deltakere i Melodi Grand Prix
Kategori:Eurovision Song Contest-deltakere for Norge
Kategori:Deltakere i Eurovision Song Contest 1960
Kategori:Deltakere i Eurovision Song Contest 1961
Kategori:Kongens fortjenstmedalje i gull
Kategori:Vinnere av Spellemannprisen
Kategori:Rockheim Hall of Fame
Kategori:Vinnere av Spellemannprisens hederspris
Kategori:Vinnere av Melodi Grand Prix
Kategori:Personer fra Oslo